## Odluka o općinskim porezima Općine Bošnjaci

### NN 29/2002 (22.3.2002.), Odluka o općinskim porezima Općine Bošnjaci

# OPĆINA BOŠNJACI

646

Na teme­lju članka 30. Zakona o financira­nju jedinica lokalne i
područne (re­gionalne) samouprave (»Narodne novine« br. 117/93, 69/97, 33/00,
73/00, 127/00 i 59/01.) i članka 27. Statuta Općine Boš­njaci, Općinsko vijeće
Općine Boš­njaci na svojoj 9. sjednici, održanoj 31. siječ­nja 2002. godine,
donijelo je

## ODLUKU

### O OPĆINSKIM POREZIMA OPĆINE BOŠNJACI

I. OPĆE ODREDBE

Članak 1.

Ovom Odlukom utvrđuju se vrste općinskih poreza, visina stopa odnosno
visina poreza, način obračuna i plaća­nja u skladu sa Zakonom o financira­nju
jedinica lokalne i područne (re­gionalne) samouprave (u da­lj­njem tekstu:
Zakon).

Općinski porezi Općine Boš­njaci plaćaju se na području Općine Boš­njaci
i prihod su proračuna Općine Boš­njaci.

II. VRSTE POREZA

Članak 2.

Porezi Općine Boš­njaci su:

1. prirez porezu na dohodak,

2. porez na potroš­nju,

3. porez na kuće za odmor,

4. porez na neobrađeno obradivo po­ljoprivredno zem­ljište,

5. porez na nekorištene poduzetničke nekretnine,

6. porez na neizgrađeno građevinsko zem­ljište,

7. porez na tvrtku ili naziv,

8. porez na korište­nje javnih površina.

1. Prirez porezu na dohodak

Članak 3.

Prirez porezu na dohodak plaćaju svi obveznici poreza na dohodak koji
imaju prebivalište ili uobičajeno boravište na području Općine Boš­njaci.

Osnovica prireza porezu na dohodak je porez na dohodak.

Članak 4.

Prirez porezu na dohodak plaća se po stopi od 5%.

2. Porez na potroš­nju

Članak 5.

Porez na potroš­nju plaća se na potroš­nju alkoholnih pića (prirodna vina,
specijalna vina, vi­njak, rakija i žestoka pića), piva i bezalkoholnih pića po
stopi od 3%.

Članak 6.

Obveznici poreza na potroš­nju su pravne i fizičke osobe koje pružaju
ugostite­ljske usluge na području Općine Boš­njaci.

Članak 7.

Porez na potroš­nju alkoholnih i bezalkoholnih pića obveznik poreza
obračunava i plaća na način i u rokovima propisanim Zakonom o porezu na dodanu
vrijednost.

Osnovica poreza na potroš­nju jest prodajna cijena pića koja se proda u
ugostite­ljskim objektima bez poreza na dodanu vrijednost.

Obračun poreza iskazuje se u evidencijama propisanim za obračun poreza
na dodanu vrijednost.

3. Porez na kuće za odmor

Članak 8.

Porez na kuće za odmor plaćaju pravne i fizičke osobe koje su vlasnici
kuća za odmor, a koje se nalaze na području Općine Boš­njaci.

Kućom za odmor smatra se svaka zgrada, dio zgrade ili stan koji se
koristi sezonski ili povremeno.

Kućom za odmor u smislu ove Odluke na smatraju se gospodarske zgrade
koje službe za smještaj po­ljoprivrednih strojeva, oruđa i drugog pribora.

Članak 9.

Porez na kuće za odmor plaća se u visini od 10,00 kuna po jednom
četvornom metru korisne površine kuće za odmor.

Porez na kuće za odmor plaća se godiš­nje, u roku od 15 dana od dostave
rješe­nja za razrez poreza na kuće za odmor.

Obveznici poreza na kuće za odmor dužni su najkasnije do 31. ožujka
godine za koju se utvrđuje porez na kuće za odmor dostaviti podatke nadležnom
poreznom tijelu o kući za odmor koji se odnose na mjesto gdje se kuća nalazi te
korisnoj površini.

Članak 10.

Porez na kuće za odmor ne plaća se:

a) na kuće za odmor koje se ne mogu koristiti zbog ratnih razara­nja i
prirodnih nepogoda (poplava, požara, potresa) te zbog starosti i trošnosti,

b) na kuće za odmor u kojima su smješteni prognanici i izbje­glice,

c) na odmarališta u vlasništvu jedinica lokalne i područne (re­gionalne)
samouprave koja služe za smještaj djece do 15 godina starosti.

O oslobađa­nju poreza na kuće za odmor iz ovog članka odlučuje Općinsko
poglavarstvo na pismeni zahtjev obveznika.

4. Porez na neobrađeno obradivo po­ljoprivredno
zem­ljište

Članak 11.

Porez na neobrađeno obradivo po­ljoprivredno zem­ljište plaćaju vlasnici
ili zakupci toga zem­ljišta, ako zem­ljište ne obrađuju godinu dana.

Podatke o neobrađenom obradivom po­ljoprivrednom zem­ljištu obveznici
poreza su dužni dostaviti nadležnom poreznom tijelu najkasnije do 31. ožujka
godine za koju se utvrđuje porez na neobrađeno obradivo po­ljoprivredno zem­ljište.

Članak 12.

Porez na neobrađeno obradivo po­ljoprivredno zem­ljište plaća se po
jednom hektaru neobrađenog obradivog po­ljopri­vrednog zem­ljišta godiš­nje u
sljedećim iznosima:

1. oranice                  200,00
kn/ha godiš­nje

2. povrt­njaci              200,00
kn/ha godiš­nje

3. voć­njaci                200,00
kn/ha godiš­nje

4. vinogradi               200,00
kn/ha godiš­nje

5. livade                     75,00
kn/ha godiš­nje

Članak 13.

Porez na neobrađeno obradivo po­ljoprivredno zem­ljište ne plaća se za
zem­ljište koje je povjereno na privremeno uprav­lja­nje Općini.

Članak 14.

Porez na neobrađeno obradivo po­ljoprivredno zem­ljište ne plaća porezni
obveznik koji je nesposoban za rad zbog starosti i bolesti.

O oslobađa­nju plaća­nja poreza na neobrađeno obradivo po­ljoprivredno
zem­ljište odlučuje Općinsko poglavarstvo na pisani zahtjev obveznika.

Članak 15.

Porez na neobrađeno obradivo po­ljoprivredno zem­ljište plaća se u roku
15 dana od dana dostave rješe­nja o utvrđiva­nju poreza.

Obveznici poreza na neobrađeno obradivo po­ljoprivredno zem­ljište
moraju nadležnom poreznom tijelu dostaviti podatke o mjestu, veličini, klasi i
kulturi zem­ljišta koje se ne obrađuje do 31. ožujka godine za koju se porez
utvrđuje.

5. Porez na nekorištene poduzetničke nekretnine

Članak 16.

Porez na nekorištene poduzetničke nekretnine plaća se na nekretnine
namije­njene obav­lja­nju poduzetničke djelatnosti (proizvodni i drugi poslovni
prostori) koji se ne koriste.

Pod nekorištenim poduzetničkim nekretninama smatraju se nekretnine u
kojima se ne obav­lja djelatnost godinu dana.

Članak 17.

Obveznik poreza na nekorištene poduzetničke nekretnine je fizička i
pravna osoba koja je vlasnik nekretnine.

Osnova poreza na nekorištene poduzetničke nekretnine je korisna površina
nekretnine izražena u četvornim metrima, a porez se plaća u iznosu od 5,00 kn
po četvornom metru nekorištene poduzetničke nekretnine godiš­nje.

Članak 18.

Obveznici poreza na nekorištene poduzetničke nekretnine moraju nadležnom
poreznom tijelu dostaviti podatke o neko­rištenim poduzetničkim nekretninama
najkasnije do 31. ožujka godine za koju se utvrđuje porez.

Porez na nekorištene poduzetničke nekretnine plaća se u roku od 15 dana
od dana dostave rješe­nja o utvrđiva­nju poreza na nekorištene poduzetničke
nekretnine.

6. Porez na neizgrađeno građevno zem­ljište

Članak 19.

Porez na neizgrađeno građevno
zem­ljište plaćaju pravne i fizičke osobe koje su vlasnici neizgrađenog građevnog
zem­ljišta.

Pod neizgrađenim građevnim
zem­ljištem smatra se zem­ljište koje se nalazi unutar granice građevnog
područja nase­lja u kojem se u skladu s prostornim planom mogu graditi
građevine za stambene, poslovne i druge namjene, a na kojem nije izgrađena
nikakva građevina. Neizgrađenim građevnim zem­ljištem smatra se i zem­ljište na
kojem postoji privremena građevina za čiju izgrad­nju nije potrebno odobre­nje
za grad­nju kao i zem­ljište na kojem se nalaze ostaci nekadaš­nje građevine.

Članak 20.

Porez na neizgrađeno građevno
zem­ljište plaća se 2,00 kune po četvornom metru neizgrađenoga građevnog zem­ljišta
godiš­nje.

Obveznici poreza na
neizgrađeno građevno zem­ljište moraju nadležnom poreznom tijelu dostaviti
podatke o mjestu i veličini neizgrađenoga građevnog zem­ljišta najkasnije do
31. ožujka godine za koju se utvrđuje porez.

Porez na neizgrađeno građevno
zem­ljište plaća se u roku od 15 dana od dana dostave rješe­nja o utvrđiva­nju
toga poreza.

7. Porez na tvrtku ili naziv

Članak 21.

Porez na tvrtku ili naziv
plaćaju pravne i fizičke osobe koje su obveznici poreza na dobit ili poreza na
dohodak i re­gistrirane su za obav­lja­nje djelatnosti.

Porez na tvrtku ili naziv
plaćaju pravne i fizičke osobe, godiš­nje, u sljedećim iznosima:

1. pravne osobe s područja
industrije,
po­ljoprivrede, šumarstva, gradite­ljstva,
prometa i financijskog posredova­nja            1.100,00
kn

2. pravne
osobe koje obav­ljaju promet roba
i usluga s područja trgovine                         900,00
kn

3. ostale
pravne osobe                                    750,00
kn

4. fizičke
osobe

    –
samostalni ugostite­lji, trgovačke rad­nje     700,00
kn

    –
proizvodne, uslužne i druge djelatnosti      500,00
kn

Pravne i fizičke osobe sa
sjedištem u Općini Boš­njaci kao i pravne i fizičke osobe koje imaju sjedište
izvan općine Boš­njaci, a čije se poslovne jedinice nalaze na području općine
Boš­njaci (prodavaonice, pogoni, radionice), plaćaju 50% propisanog poreza na
tvrtku ili naziv za svaku poslovnu jedinicu.

Članak 22.

Porez na tvrtku ili naziv
plaća se u roku 15 dana od dana dostave rješe­nja kojim je porez na tvrtku ili
naziv utvrđen.

Ako se tvrtka upiše u re­gistar
tijekom godine, plaća se razmjerni dio poreza na tvrtku ili naziv.

Obveznike poreza na tvrtku
ili naziv je moguće u cijelosti ili djelomično osloboditi plaća­nja poreza na
određeno razdob­lje, a odluku o oslobađa­nju donosi Općinsko poglavarstvo Boš­njaci.

8. Porez na korište­nje javne površine

Članak 23.

Porez na korište­nje javne površine plaćaju pravne i fizičke osobe koje
koriste javne površine.

Članak 24.

Pod javnom površinom smatraju se parkovi, sajmovi, tržnice, igrališta i
javne prometne površine, te druge javne površine u nadležnosti Općine Boš­njaci
na kojima se nalaze montažni ili zidani objekti a koje se može iznajmiti.

Članak 25.

Porez na korište­nje javnih površina na području općine Boš­njaci plaća
se po četvornom metru korisne površine kako slijedi:

1. za
postav­lja­nje kioska                          – do 6 m2      600,00 kn/godiš­nje

                                                              – 6–10 m2   1.000,00 kn/godiš­nje

2. za postav­lja­nje štandova, stolova,
    pokretnih vozila za prodaju i
    drugih naprava za prodaju robe                       m2           6,00 kn/dnevno

3. za skladište­nje i prodaju građevnog
    materijala, po­ljoprivrednih strojeva

    i drugih uređaja te ambalaže                             m2        4,00 kn/mjesečno

4. za postav­lja­nje ­ljetnih terasa za
    razdob­lje od 1. svib­nja
    do 30. rujna                                                    m2        8,00 kn/mjesečno

5. za privremeno odlaga­nje ogrjeva,
    građevnog i drugog materijala

    – u odobrenom roku do 30 dana                     m2           0,50 kn/dnevno

    – izvan odobrenog roka                                   m2           2,00 kn/dnevno

6. za postav­lja­nje cirkusa, luna
    parkova i drugih zabavnih rad­nji                      m2           4,00 kn/dnevno

Članak 26.

Porez na korište­nje javnih površina plaća se u roku od 15 dana od dana
dostave rješe­nja o utvrđiva­nju poreza na korište­nje javnih površina, a koje­g
dostav­lja Porezna uprava, Područni ured Vukovar – Ispostava Župa­nja na teme­lju
re­gistra obveznika koje­g vodi Jedinstveni upravni odjel Općine Boš­njaci.

III. PRIJELAZNE I ZAVRŠNE ODREDBE

Članak 27.

Pod nadležnim poreznim tijelom u smislu ove Odluke smatra se Porezna
uprava, Područni ured Vukovar – Ispostava Župa­nja koja obav­lja poslove u vezi
s utvrđiva­njem, evidentira­njem, naplatom, nadzorom i ovrhom općinskih poreza
i prireza, propisanim ovom Odlukom.

Poreznoj upravi za obav­lja­nje poslova iz stavka 1. ovoga članka
pripada naknada u iznosu od 5% od ukupno naplaćenih prihoda.

Porezna uprava je dužna do 15. u mjesecu, za prethodni mjesec, Općini
Boš­njaci dostav­ljati zbirna izvješća o utvrđenim i naplaćenim porezima.

Članak 28.

Ova Odluka stupa na snagu osmog dana od dana objave u »Službenom
vjesniku« Vukovarsko-srijemske županije.

Ista će se objaviti u »Narodnim novinama«.

Stupa­njem na snagu ove Odluke prestaju važiti svi opći akti Općine Boš­njaci
kojima su uređena pita­nja plaća­nja poreza i naknada za korište­nje javnih
površina.

Klasa: 410-01/02-01/01
Urbroj: 2188/09-03-02-1
Boš­njaci, 31. siječanja 2002.

Predsjednik Vijeća
**Darko Juzbašić, dipl. ing**., v. r.

Odluka, NN 29/2002-646
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)